## Barrachina: “L’esforç inversor del Consell en assegurances agràries garantix la protecció i l’estabilitat d’agricultors i ramaders”

*** La Comunitat Valenciana lidera el suport a la contractació de l’assegurança agrària amb una inversió històrica de 33,4 milions d’euros
* El conseller puntualitza la importància de revisar i millorar les cobertures amb l’objectiu de proporcionar més garanties**

El conseller d’Agricultura, Aigua, Ramaderia i Pesca, Miguel Barrachina, ha subratllat, hui, la rellevància crucial de l’assegurança agrària com a ferramenta de protecció i estabilitat per als agricultors i ramaders de la Comunitat Valenciana.

El conseller ha fet estes declaracions en la Comissió Territorial d’Assegurances Agràries de la Comunitat Valenciana.

Barrachina ha recordat que el Consell destinarà enguany un total de 33,4 milions d’euros a ajudes per a la contractació de l’assegurança agrària, la qual cosa convertix la Comunitat Valenciana en l’autonomia, dins del territori nacional, que més suport econòmic dona a esta cobertura essencial.

“Estem compromesos amb garantir la seguretat i viabilitat de les explotacions agrícoles i ramaderes. L’assegurança agrària és una garantia de tranquil·litat davant de fenòmens com ara sequeres, inundacions o graníssol que poden arruïnar l’esforç de tot un any”, ha destacat el conseller.

Este esforç financer reforça el suport de la Generalitat al sistema d’assegurances agràries i facilita als professionals del sector l’accés a pòlisses subvencionades que cobrixen els principals riscos climàtics que amenacen les produccions.

L’objectiu és “protegir la rendibilitat de les nostres explotacions i fomentar un model productiu sostenible i fort de cara al futur”.

A més, el conseller d’Agricultura ha puntualitzat la importància de “revisar i millorar les cobertures amb l’objectiu de proporcionar més garanties i cobertura, i una resposta més eficaç”.

Fecha: 19/05/2025